Diari Oficial de la Generalitat Valenciana


Sumari del DOGV 232, del 28-02-1985 (1985/803986)

ORDRE de 31 de gener de 1985, de la Conselleria de Cultura, Educació i Ciència, per la qual s'aproven les bases i es convoca la concessió d'ajudes per a equipament d'infrastructura d'investigació, en l'àmbit de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1985/01/31/(1)/dof/vci/html**

### Dades del document

Número de DOGV
:   232

Data del DOGV
:   28-02-1985

Secció del DOGV
:   DISPOSICIONS GENERALS

Número del document
:   1985/803986


Data del document
:   31-01-1985

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 31 de gener de 1985, de la Conselleria de Cultura, Educació i Ciència, per la qual s'aproven les bases i es convoca la concessió d'ajudes per a equipament d'infraestructura d'investigació, en l'àmbit de la Comunitat Valenciana.  
El desenvolupament de la Política Científica i Tècnica constitueix un dels objectius prioritaris de la Conselleria de Cultura, Educació i Ciència, per la seua importància per a la promoció integral de la societat i com a element clau per a la superació de la crisi econòmica  
Com a instrument necessari per a la consecució a aquestes finalitats i per al seu foment, la Conselleria de Cultura, Educació i Ciència, amb càrrec al seu Pressupost, ha previst una inversió per al desenvolupament del Programa de Política Científica. S'hi contempla una convocatòria per dotar els Centres d'Investigació dels equips i instruments que permeten la creació d'una infrastructura adient, i hom considera criteris prioritaris per a aquesta convocatòria que les dotacions que en resulten siguen aprofitades pel major nombre d'investigadors possible, agrupats en equips interdepartamentals o interdisciplinaris.  
En atenció d'aquests motius, i fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Article únic  
Es convoca la concessió d'ajudes per a equipament d'infrastructura d'investigació en l'àmbit de la Comunitat Valenciana, i s'aproven les bases per les quals es regeix, que s'inclouen com annex d'aquesta Ordre.  
DISPOSICIONS FINALS  
Primera  
La Direcció General d'Universitats i Investigació queda autoritzada pes adoptar les mesures necessàries en desplegament d'aquesta Ordre i per al seu compliment.  
Segona  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.  
València. 31 de gener de 1985.  
El Conseller de Cultura, Educació i Ciència,  
CEBRIA CISCAR I CASABAN  
ANNEX  
BASES PER A LA CONCESSIO D'AJUDES D'EQUIPAMENT D'INFRASTRUCTURA D'INVESTIGACIO  
1. Beneficiaris  
Podran acollir-se a aquesta convocatòria els Departament o les Càtedres de Facultats, Escoles Tècniques Superiors, Escoles Universitàries radicades a la Comunitat Valenciana, Centres del Consell Superior d'Investigacions Científiques i d'altres Centres d'Investigació del sector públic o privat, sempre que tinguen personalitat jurídica pròpia, no tinguen finalitats lucratives i estiguen ubicats a la Comunitat Valenciana.  
2. Objecte i requisits de la Convocatòria  
Les peticions hauran de fer referència necessàriament als apartats següents:  
a) Adquisició i instal·lació d'equipament científic en general (material inventariable) imprescindible per al desenvolupament de les investigacions en curs o futures.  
b) Adquisició de material bibliogràfic relatiu a les investigacions programades.  
En cap de cas podran incloure-s'hi peticions referides a obres de remodelació, millora o establiment de noves instal·lacions.  
El material adquirit a través d'aquesta convocatòria, pel que fa a Centres Universitaris o dependents del Ministeri d'Educació i Ciència, quedarà inclòs en l'Inventari del Centre, Departament o Càtedra, i serà propietat de la Universitat a la qual pertanya aquest, i a l'adquisició en l'inventari es farà constar "Convocatòria Infrastructura, Conselleria de Cultura, Educació i Ciència de la Generalitat Valenciana, Any 1985".  
A fi d'aconseguir un major rendiment de l'equipament científic adquirit, hom mirarà de facilitar-ne la ió conjunta, bé ubicant lo de forma centralitzada a la Facultat, escola o Centre, o de forma interfacultativa o interdisciplinària; per això, es farà constar en les memòries presentades el nombre i la denominació dels Departaments, Facultats, Escoles Tècniques Superiors, Escoles Universitàries, Instituts o Centres Universitaris, Centres o altres Unitats d'Investigació que en seran usuaris, així com el nombre d'investigadors implicats.  
3. Sol·licituds  
a) Les peticions seran remeses pels Degans o Directors dels Centres al Vice-rectorat d'Investigació de la Universitat corresponent. Les peticions d'Organismes no universitaris corresponent. Les peticions d'Organismes no universitaris seran remeses pels seus presidents o directors. En tot cas, els Rectors i Presidents dels Centres no universitaris hauran d'especificar ordre de prioritats de totes les sol·licituds corresponents al Centre o Centres de la seua competència.  
Les sol·licituds, dirigides a la Direcció General d'Ensenyaments Universitaris i Investigació, podran presentar-se en el Registre General de la Conselleria de Cultura, Educació i Ciència, o per qualsevol dels mitjans establerts en l'article 66 de la Llei de Procediment administratiu.  
b) El termini de presentació de les sol·licituds finalitzarà el dia 31 de març de 1985, a partir de la publicació d'aquesta Ordre en el Diari Oficial de la Generalitat Valenciana.  
4. Resolució de les sol·licituds d'ajudes  
Les sol·licituds seran avaluades i informades pel Consell de Política Científica i Tecnològica de la Generalitat Valenciana, el qual podrà recaptar qualsevol informació, establint els contactes necessaris per a l'assessorament una política d'encertada distribució dels fons dedicats 2 aquesta Convocatòria.  
La Comissió de selecció tindrà en compte a efectes de valorar les distintes sol·licituds:  
-La incidència que en la investigació i el desenvolupament científic i tècnic de la Comunitat Valenciana pot tenir la disponibilitat dels equips o aparells de què es tracte i la importància del programa d'investigació a desenvolupar amb aquest,.  
-Que els serveis que siguen susceptibles de prestar aquest equipament siguen demanats pel major nombre de Facultats, Escoles o Centres o que la utilització siga conjunta pel major nombre d'investigadors.  
-Que l'adquisició n o supose duplicitat injustificada pel que fa als mitjans existents a la Comunitat Valenciana.  
-El currículum dels sol·licitants, les finalitats, els objectius que s'hi han d'aconseguir, els serveis que prestaran i el rendiment de l'equipament sol·licitat.  
Efectuada la selecció, el Consell de Política Científica i Tecnològica de la Generalitat Valenciana, farà proposta a la Direcció General d'Ensenyaments Universitaris i Investigació. La resolució final de la Direcció General d'Ensenyaments Universitaris i Investigació serà publicada en el Diari Oficial de la Generalitat Valenciana.  
5. Obligacions dels beneficiaris  
Els beneficiaris de les ajudes per a equipament d'infrastructura d'investigació estaran obligats a:  
a) Tornar l'Import de l'ajuda rebuda si l'equipament no s'adquirís o instal·làs per qualsevol imprevist, o quan el pagament d'altres subvencions cobrira l'import total de la despessa que suposa.  
b) Els beneficiaris hauran de fer constar en les memòries anuals que siguen redactades, així com en els treballs realitzats amb els equipaments subvencionats, el patrocini de la Conselleria de Cultura, Educació i Ciència de la Generalitat Valenciana.


Còpia Permalink ELI